JohanHeinsen/ENO huggingface dataset:
Aarhuus Stifts-Tidende, 1845-06-17
Taxten for Bagerne i Aarhuus er fastsat saaledes: Et Rugbrød til 32 Rbs skal veie. . 13 7, et Do. til 16 Rbs skal veie. og saa fremdeles i samme Forhold, Alt eftersom Brødet maa veie mere eller mindre end den her bestemte Vægt. Kornet, hvoraf Forbagningen skeer, skal være sundt, godt og vel renset. Og forbydes det herved Bagerne paa det alvorligste og under vedbørlig Straf i OvertrædelsesTilfælde, enten at sammenblande flere Kornsorter, eller melere Rugen med Klid eller Afsigtning. Og paa det der kan haves fornøden Control med Taxtens nøiagtige Efterlevelse, paalægges det Bagerne at forsyne det Brød, de forbage, med deres Navne eller Mærke. Forøvrigt anmærkes det: at Rugbrød, naar de ere gamle, ikke bør tabe i Vægten mere end 1/2 Lod paa hver 12 Lod. Bagerlønnen forbliver uforandret, nemlig 5 1/4 pr. Tønde, naar Degen lægges af Bagerne, og ellers 4 1/4 pr. Tønde.
Aarhuus Stifts-Tidende, 1845-06-17
Denne Taxt gjælder fra førstkommende Onsdag, den 18de dennes. Aarhuus, den 16de Juni 1845. Magistraten.
Aarhuus Stifts-Tidende, 1845-06-17
Bekjendtgjørelse for Søfarende. Ifølge Ordre af det Kongelige General-Toldkammer og Commerce-Collegie, ere følgende Bagere udlagte i Kattegattet og Aarhuusbugten. 1. For Sydenden af Hastensgrund, en Vager med stribet Stage og rød Ballon, paa 5 1/2 Favne Vand, omtrent 2500 Alen S. t. V. fra Midten af den midterste Plade med 5 1/2 Fod Vand. Herfra haves efter Kortet: Jernhatten i NB. t. V. 1/2 V. 2. For NB. Hagen af Sjællands Rev: en Vager med hvid Stage og 2 Koste, paa 29 Fod Vand, omtrent 3500 Alen i N. 3/4 V. fra den tørre Røn, i Linien: Vestkanten af den tørre Røn til Østkanten af Gnibens høie Land. Herfra haves efter Kortet: Hjelmens Høieste i NB. t. B. 1/2 V. For at gaae fri af N. Hagen af Sjællands Rev, maa man, kommende vester fra, et styre sydligere end Ost fra Vageren, til Veirhøi trækker sig hen til Gniben, da man er vel fri. 3. I Snekkeløbet over Sjællands Rev, paa Sydsiden af Løbet, nord for Jnner Revet: en Vager med hvid Stage og nedadbunden Kost, paa 16 Fod Vand, omtrent 5000 Alen N. 3/4 O. fra Gibens Lodshuus; paa Nordsiden af Løbet, syd for Mellem Revet: en Vager med rød Stage og opadbunden Kost, paa 15 Fod. Vand, omtrent 1000 Alen Nr. fra den sydlige Vager. 4. For Klokkegrunden, en Bager med rød Stage og nedadbunden Kost, paa 29 Fod Vand, omtrent 100 Alen. O. fra Midten af Grunden. Større Skibe, der komme fra Farvandet ned, maae vel vogte dem for en 17 Fod, lille Steenrøse, der ligger omtrent ONo. 2 Cabbellængder fra Klokkegrunden. Tver mærket for denne Grund er: at holde Skjelhøi aaben nord for Elsegaarde Skov, da man er fri nord for Grunden. 5. For Skadegrunden, en Vager med rød Stage og opadbunden Kost, paa 20 Fod Vand, paa Sydenden af Grunden omtrent 300 Alen S. V. fra Midten af den lille 5 Fods Steenrøse. 6. For Lillegrunden, nord for Samso: en Vager med stribet Stage og rød Ballon, paa 29 Fod Vand, omtrent 600 Alen O. t. S. fra Midten af Lillegrunden; tæt vesten for Vageren er kun 13 Fod Vand. Den Usling, der ved sine løgnagtige Udsagn har krænket min Ære paa det groveste, og hvis Navn fortjente at sættes i Offentlighedens Gabestok, vil jeg, for hans Kone og Børns Skyld, lade slippe for dennegang med naadig Straf, nemlig ved at tilkjendegive ham min dybeste Foragt, imod at han for Fremtiden lægger Baand paa sin giftige Tunge, hvis Braad allerede har noksom saaret mig, da jeg ellers i modsat Fald skal sørge for at der sættes en Kapsun derpaa, saa at han skal nødes til at lade Andres Navn og Rygte være i Fred og Ro. Aarhuus, den 16de Juni 1845. Louise Morville, Enke efter afd. Krigsassessor Morville.
Aarhuus Stifts-Tidende, 1845-06-17
Jfølge Vedkommendes Begjæring afholdes Onsdagen den 18de dennes, om Formiddagen Kl. 11, paa Raadstuen, offentlig Licitation over: 1. Istandsættelsen af Veien bag om Byen, og 2. Anskaffelse af circa 75 Favne Bøgebrænde til Byens Brug. Conditioner og Overslag kunne forinden erfares paa Kæmnercontoiret. Aarhuus, d. 11te Juni 1845. Fleischer.
Aarhuus Stifts-Tidende, 1845-06-17
Ifølge Reqvisition, grundet paa Forlig og Udlæg, bliver den Lieutenant v. Pryds hidtil tilhørende Gaard paa Grumstrup Mark af Hartkorn gl. Matricul 1 Td. 2 Skpr. 3 Fdkr. 1 Alb., ny Matricul 1 Td. 4 Skpr. 1 Fdkr. 3/4 Alb., stillet til Bortsalg ved een Auction, som afholdes paa Gaarden Onsdagen den 16de Juli førstkommende, Klokken 10 Formiddag. Gaarden er skjønt beliggende i en frugtbar Egn, og dens Stuehuus, som for faa Aar siden er opført af Grundmuur, kan beboes af enhver Familie, som vil leve paa Landet. Naar Gaarden er bortsolgt, bliver samme Dag ved Auction i Gaarden bortsolgt det derværende Ind- og Udboe, deriblandt gode og moderne Meubler, af en Mahogni Secretair, et rundt ditto Divansbord, 6 ditto Stole med Damastes Betræk, 2 do. Sengesteder, en do. Sove=Sopha, et Alabastes Taffeluhr, 3 Speile, 3 Fag røde Damastes Gardiner, endvidere Sengeklæder, Linned, 2 Køer, en Hest o. s. v. Conditionerne ere nogle Dage for Auctionen til Eftersyn paa mit Contoir. Hvilket herved bekjendtgjøres. Woer og Nim Herreders Contoir i Horsens, d. 8de Bernth. Juni 1845.
Aarhuus Stifts-Tidende, 1845-06-17
Mandagen den 30te Juni førstkommende, Formiddag Klokken 10, lader Skolelærer Lundager i Sattrup Skole, formedelst Bortflytning, bortsælge endeel Ind- og Udbo, samt Besætning, bestaaende af: Borde, Stole, Chatoller, en Kakkelovn, et Stueuhr, en Skriverpult, Sengesteder, nogle Senge- og Gangklæder, et Gevær med Percusionslaas, nogle Bøger og Landkort, Kjedler og Kar, 2 Køer, 2 Grise, nogle Faar med Lam, m.m. Hvilket herved bekjendtgjøres. Woer og Nim Herreders Contoir i Horsens, den 12te Berne. Juni 1845.
Aarhuus Stifts-Tidende, 1845-06-17
Alle og Enhver, som maatte have nogen Fordring paa min den 16de d. M. afdøde Mand, Gaardeier Jørgen, Larsen af Attrup By i Rosmus Sogn, Sønder Herred, anmodes herved om at anmelde og legitimere deres Tilgodehavende for min Broder og antagne Laugværge 5. Piil i Oxen Mølle ved Høegholm, inden Udgang af Julii Maaned dette Aar. Attrup, den 30te Mai 1845. Frederikke Birgithe Larsen, født Piil.
Aarhuus Stifts-Tidende, 1845-06-17
Ved Proclama, som vil vorde læst saavel i Over- som Underretten, ere Creditorerne i Boet efter Bagermester Jesper Bruun, der her i Byen ved Døden er afgaaet, indkaldte med 12 Ugers Varsel, sub poena præclusi & perpetui silentii, til for undertegnede Skifteret at anmelde og beviisliggjøre deres Krav, hvilket herved, i Henhold til Bestemmelserne i Pl. 2den Juni 1819, bekjendtgjøres. Aarhuus Skifteret, den 7de Juni 1845. Engelsted. Fleischer.
Aarhuus Stifts-Tidende, 1845-06-17
Ved Proclama, der er læst ved Horsens Bythingsret, og vil blive læst i den kongelige Landsoverret i Viborg, ere Alle, som maatte formene at have noget at fordre i Boet efter den heri Byen afdøde Tjenestepige Marie Kirstine Pedersdatter, med 12 Ugers Varsel blevne indkaldte til at anmelde og bevise deres Krav for undertegnede Skifteret; hvilket herved endvidere bekjendtgjøres. Skifteretten i Horsens, den 4de Juni 1845. Ræder.
Aarhuus Stifts-Tidende, 1845-06-17
Ved Proclama, der er læst inden Horsens Bythingsret, og vil blive læst ved den kongelige Landsoverret i Viborg, ere alle de, som maatte have noget at fordre i Boet efter afdøde afskediget Ritmester Carl Leopold v. Bibow, med 12 Ugers Varsel blevne indkaldte til for undertegnede Skifteret at anmelde og beviisliggjøre deres formeentlige Krav.
Aarhuus Stifts-Tidende, 1845-06-17
Ved samme Proclama ere tillige den Afdødes Arvinger indkaldte med Aar og Dags Varsel, for at anmelde og legitimere deres Arveret og for at iagttage deres Tarv under Boets Behandling. Hvilket herved endvidere bekjendtgjøres. Skifteretten i Horsens, den 4de Juni 1845. Ræder.
Aarhuus Stifts-Tidende, 1845-06-17
Creditorerne i Stervboerne efter: 1. Mette Marie Laursdatter og tidligere afdøde Mand, Niels Rasmussen i Haarup By, Linaae Sogn, Gjern Herred, og 2. Jndsidder Rasmus Christensen heri Byen, indkaldes herved overeensstemmende med Placaten 26de October 1722, med 12 Ugers Varsel til inden denne TidsForløb, under Tabet af deres Fordringer, at anmelde og beviisliggjøre samme for undertegnede Skifteforvalter. Skanderborg, d. 17de Mai 1845. Blichfeldt.
Aarhuus Stifts-Tidende, 1845-06-17
Ved Proclamata, som snarest muligt ville blive læste for vedkommende Over= og Underret, ere alle De, som i navnlig Maade maatte have noget at fordre i Stervboerne efter: 1. Søren Rasmussen, Huusmand i Toustrup By, Dallerup Sogn, Gjern Herred; 2. Rasmus Pedersen, Huusmand i Fastrup By, WitvedSogn, Hjelmslew Herred; 3, ugift Fruentimmer Kirsten Sørensdatter i Jexen By, Adslev Sogn, do. Herred, og 4. Tjenestekarl Søren Madsen i Skanderborg, indkaldte med 12 Ugers Varsel til for undertegnede Skifteforvalter at beviisliggjøre deres Krav, hvilket herved endvidere bekjendtgjøres. Skanderborg, den 17de Mai 1845. Blichselde.
Aarhuus Stifts-Tidende, 1845-06-17
Ved Proclama af 2den dennes, som snarest muligt vil vorde læst ved Gjerlev Onsild Herreders Ret samt LandsOverretten i Viborg, ere Alle og Enhver, som maatte have Noget at fordre i Stervboet efter afdøde Niels Bay Lund i Østertørslev, Gjerlev Herred, Randers Amt, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Krav. Herredsfogedcontoiret i Mariager, d. 3die Juni 1845. P. Hammerich.
Aarhuus Stifts-Tidende, 1845-06-17
Vordingborg Apothek.
Aarhuus Stifts-Tidende, 1845-06-17
Til Efterretning for Liebhavere af Vordingborg, Apothek, over hvilket 3die Auction afholdes Fredagen, den 20de dennes, om Form. Kl. 10, bekjendtgjøres herved, at Afskrifter af Auctionsconditionerne henligge til Eftersyn hos Hr. Apotheker H. C. Aarsleff i Præstøe, hos dHrr. Th. Lose & Comp. i Kjøbenhavn, hos Hr. C. L. Eschricht ibid., samt paa Undertegnedes Contoir. J Særdeleshed vil deraf bemærkes, at i Eiendommen kan forblive indestaaende enten 18,200 8 eller 200,000 8, eftersom Apotheket bliver solgt, i Forbindelse med Gaarden No 4, eller særskilt fra denne, at den øvrige Kjøbesumma betales med en Halvdeel i December Termin d. A. og Resten i Juni Termin i n. A., at Eiendommen strax tiltrædes, og at den betydelige Handel med Viin og Colonialvarer, som er dreven i Forbindelse med Apotheket, siden Eierens Dødsfald er bleven holdt i uafbrudt Gang og fremdeles vil blive fortsat indtil Auctionen er afholdt. Vordingborg, den 4de Juni 1845. Oxenbøll.
Aarhuus Stifts-Tidende, 1845-06-17
En duelig Horndreiersvend kan strax faae Arbeide hos Dreiermester Schmidt paa Studsgade.
Aarhuus Stifts-Tidende, 1845-06-17
Steen Kalk udleveres igjen fra Aarhuus Teglværk Mandagen d. 23de Junii. C. Langballe. 12000 Rbd. kunne imod betryggende Sikkerhed erholdes tillaans i indeværende Termin, naar man desangaaende snarest muligt melder sig hos Undertegnede. Aarhuus, 12te Juni 1845. Brendstrup.
Aarhuus Stifts-Tidende, 1845-06-18
No 108. at den 18de Junii. Onsdagen. privilegeret Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmanist.
Aarhuus Stifts-Tidende, 1845-06-18
Fædrelandet. Kjøbenhavn, den 17de Junii. - Dampskibene Geiser og "Ægir have lagt ud, for ved Kongen af Preussens Ankomst at modtage ham og eskortere Skibet til Toldboden, hvortil han ventes imorgentidlig Kl. 6. Vi antage, at Kongen vil være tilfreds med den Modtagelse, som fra Hoffets Side bliver ham til Deel, thi der er hverken sparet Anstrængelser eller Omkostninger, for at gjøre denne saa behagelig som muligt. Jmorgen Aften opføres paa det kgl. Theater Balletten Napoli, hvori Jfr. Nielsen i en meget kort Tid har indstuderet Jfr. Fjeldsteds Rolle. Skal Noget give Kongen en glimrende Jdee om vor Ballets Tilstand, saa er det Napoli, og det kan derfor betragtes som en heldig Jdee, at bringe denne paa Scenen. - Ved Banquetten paa Christiansborg Slot, som finder Sted paa Torsdag vil blive opført: Fest-Quverture af Glaser, Jntroduction og Chor af "Wilhelm Tell, Arie af Robert, Terzeraf Verdis "Lombardi, og til Slutning Bønnen af "Moses, hvilket udføres af Theatrets Orchester=, Sang- og Chorpersonale. Som et meget smukt Arrangement kan det betragtes, at der paa Christiansborg, Slot vil blive aabnet for Kongen en Maleriudstilling, af danske Kunstneres Arbeider, der deels leveres af private Eiere, deels af Hs. M. Kongens og deels af Thorvaldsens Samlinger. Denne Udstilling vil ogsaa staae aaben for de svenske og norske Studenter. (*)
Aarhuus Stifts-Tidende, 1845-06-18
Foruden Kongen af Preussens Besøg ventes endnu ved Hoffet en anden høi Gjæst, nemlig Storhertugen af Mecklenborg-Strelitz (Kronprindsessens Fader),der vil indtræffe til Kjøbenhavn først i Juli og opholde sig der i 8 Dage. D. M. Kongen og Dronningen ville sidst i Juli tiltræde Reisen til Hertugdømmerne, og først i August begynde Badekuren paa Fahr. Paa samme Tid reiser Hs. D. Prinds Frederik af Hessen til St. Petersborg. Man sætter denne Reise i Forbindelse med Prindsens Gjenfor(Morgenp.) mæling.
Aarhuus Stifts-Tidende, 1845-06-18
Efter de senest indløbne Beretninger vil Studenterbesøget blive langt talrigere, end man havde ventet, idet ialt henimod 500 upsalensiske, lundensiske og norske Studenter ville give Møde. Navnlig vil Nordmændenes Tal blive langt større, end først var bestemt.
Aarhuus Stifts-Tidende, 1845-06-18
Forestillingen paa Theatret skal nu, efter den seneste Bestemmelse, komme til at bestaae af Holbergs Barselstue og Balletten "Bellmann. Til denne Forestilling agtes det hele kgl. Theater leiet og Billetter uddeelte til Gjæsterne samt de danske Studenter med (Aalb. Av.) deres Damer. Corvetterne Galathea og Ørnen ere lagte ud af Flaadens Leie, og man mener, at der ved Kongen af Preussens forestaaende Besøg vil blive foretaget et lille Evolutionstogt i Sundet i Forening med den preussiske Amazone, der, som bekjendt, ogsaa commanderes af en dansk Søofficier: Baron DirckinkHolmfeldt. (S. Bl.)
Aarhuus Stifts-Tidende, 1845-06-18
Ved det skandinaviske Selskabs den 12te ds. afholdte Generalforsamling, hvorved 140 nye Medlemmer indmeldtes, blev Bestyrelsen bemyndiget til, paa Kassen at anvise de fornødne Midler til Arrangementet af en Skovtour for de svenske og norske Gjæster, som skulle samles med Selskabets Medlemmer i Dyrehaven og der paa et passende Sted indtage et Middagsmaaltid, hvortil man haaber at erholde Tilladelse til at opslaae flere Telte.
Aarhuus Stifts-Tidende, 1845-06-18
(Aftenbl.)– Man maa ikke forskrækkes ved at erfare, at der paa Castelsvolden er blevet opplantet Kanoner (det er nemlig ikke imod Byen) og at de tre Kanoner foran Hovedvagten paa Kongens Nytorv idag ere blevne ombyttede med nye. Det er kun i Anledning af Kongen af Preussens Ankomst, og det er ikke engang sagt, at man vil bruge de tre sidstnævnte til at salutere med; men derimod vel de andre, da Trekroners Batteri enten ikke ansees for at være nok i saa Henseende, eller ogsaa ikke er armeret tilstrækkeligt dertil. (Khvnsp.)
Aarhuus Stifts-Tidende, 1845-06-18
Arbeidet paa Jernbanelinien til Roeskilde beskjæftiger nu allerede henved 800 Mennesker, og vil efter Expropriationen, der endnu ikke er foretagen, sætte endnu flere i Virksomhed. Jblandt den saaledes samlede Masse af Arbeidere, hvoraf de Fleste ere langveis fra, danner der sig naturligviis mange særegne Forhold, som man hidtil ikke har kjendt hos s. Fortjenesten er i Regelen 4 – for en almindelig Arbeider, og derover alt eftersom han præsterer mere. Til den Hensigt vælges blandt Jordgraverne de Flinkeste til saakaldte Potmestere; med hver af disse accorderer En af Jngenieurerne og Prisen for Gravningen af et vist Areal, hvilket Potmesteren udfører med 20 eller flere Arbeidere, hvoraf hver erholder den foreløbige Dagløn af 3 ½ 8, og efter Arbeidets Fuldførelse sin Andeel i Overskuddet af den accorderede Betaling, hvorhos Potmesteren dog af hver med ham forenet Arbeider faaer en Skilling daglig. Arbeidet selv foregaaer taktmæssigt, idet Potmesteren gaaer foran med sin Skubkarre og de Andre følge i Række efter ham til og fra Stedet, hvor Jorden bortgraves og henføres; heraf følger, at hver af Arbeiderne maa have sin Karre fuld, transportere og aflæsse den ligesaa hurtigt som Potmesteren. Saaledes beskjæftigede med Jordgravningen, der paa enkelte Steder, som f. Ex. i Nærheden af Valby, gaaer til en Dybde af nogle og fyrgetyve Fod, ere nu circa 400 Arbeidere, hvoraf omtrent 80 ere tydsktilvante Jernbanegravere, fornemmelig fra Schlesien, blandt hvilke Potmestrene hidtil udelukkende ere valgte. Med Hensyn til Arbeidernes Oekonomi, da have de enten tinget sig i Kost og Logis hos Bønder i Nærheden af den Deel af Linien, hvor de arbeide, eller ogsaa hos en Mand herfra, som for egen Regning ved Banen har opført særegne lange Træ bygninger med Sengesteder, hvor Arbeiderne, ved at give 2 1/2 om Dagen for Kosten, iberegnet tillige erholde Natteleie. De schlesiske Arbeidere udmærke sig ved Frugalitet i deres Levemaade og ved Afholdenhed fra Brændeviin; ved særegne Leiligheder drikke de derimod gjerne et Glas Viin. De tabe derfor ikke videre bed, at i Fredags Eftermiddag 150 Tønder, Brændeviin, der vare bestemte for Jernbanearbeiderne, gik op i Luer ved en Jldløs, der fortærede Størstedelen af Roeskilde Kro og dens Brænderi. (Khvnsp.)
Aarhuus Stifts-Tidende, 1845-06-18
Den nye Anordning om ulovlig Brændeviinsbrænden paa Landet, som skal træde i Kraft den 1ste August, bestemmer bl. A., at den, som paa Landet (hvortil ogsaa henregnes den Deel af Kjøbstædernes Grund, der ligger udenfor Consumtionshegnet) brænder Brændeviin eller findes i Besiddelse af noget Brænderiredskab, saasom Brændeviins= eller DestilleerKjedel, Hat, Piber og Dæksel samt Svaletønde, hvad enten de forefindes samlede eller ikkun et enkelt Redskab, og uden Hensyn til om de ere i brugelig Stand, eller ikke (forudsat at de ikke saa aldeles have tabt deres forrige Beskaffenhed, at de alene kunne betragtes som gammelt Kobber, Jern eller deslige), ansees med Bøder, første Gang fra 100 til 200, som i Gjentagelsestilfælde for hver Gang bliver at fordoble, saa at Mulcten anden Gang bliver fra 200 til 4000 3, tredie Gang fra 400 til 800 o. s. f. Skulde Nogen, som det paa Embeds eller Bestillings Vegne paaligger at overholde Forbudet, i den Grad glemme sine Pligter, at han selv gjør sig skyldig i en saadan Brøde, da skal han, foruden den anførte Mulct, tillige have sit Embede eller sin Bestilling forbrudt. Er den Skyldige benaadet med Rang eller noget Ordens eller Hæderstegn, eller er han Medlem af Amtsraad, Sogneforstanderskab eller Borgerrepræsentantskab, vil det blive sat under allerhøieste Afgjørelse, om ikke den ham saaledes forundte Udmærkelse bør fratages ham, ligesom han altid derved har gjort sig uværdig til at beklæde den hæderlige Post, der var ham betroet. Enhver, der sælger, leier eller paa anden Maade overlader Brændeviinsredskaber til Nogen, der er uberettiget til at brænde Brændeviin, eller som lægger Hindringer i Veien for, at ulovlig Brændeviinsbrænden eller ulovlig Besiddelse af Brændeviinsredskaber opdages eller forfølges til vedbørlig Straf for den Skyldige, eller som paa anden Maade forsætlig opmuntrer og fremmer saadan Forseelse, skal være den Straf og alle de øvrige Følger undergiven, som skal forbindes med selve Forseelsen osv. (C. T.)
Aarhuus Stifts-Tidende, 1845-06-18
Høiesteret har i Fredags afsagt Dom i en mod Fædrelandets Redacteur, Hr. Gjødwad, anlagt Sag angaaende den preussiske Generaladjutant Neumanns Reise hertil Staden, hvorved han idømtes 100 Mulct og Processens Omkostninger. Ved Hof= og Stadsretten var han bleven frikiendt og det Offentlige paalagt Sagens Omkostninger. - Ligeledes har Høiesteret paakiendt den bekjendte jydske Mordsag fra Lille Eng, under hvilken Forpagter Niels Christen Christensen og Steenpikker Jens Christensen vare satte under Tiltale for at have dræbt Jndsidder Jens Christensen. Høiesteret stadfæstede Viborg Landsoverrets Dom, ved hvilken de Tiltalte vare tilfundne at have deres Liv forbrudt og lægges paa Steiler og Hjul. (Fl. Bl.)
Aarhuus Stifts-Tidende, 1845-06-18
Høiesteret har ogsaa fældet Dom i Sagen: Tjenestekarl Søren Frandsen imod Kammerherre, og Generalmajor Krag-Juel Vind-Arenfeldt, betræffende at Citanten under Hoveriarbeidet paa Steensballegaard formeentligt skal have nægtet at udføre Lade fogdens Ordre og forledet andre Arbeidere til samme Ulydighed m.m. Ved Skanderborg Amts Overpolitirets Dom var Citanten idømt 2 Gange 4 Dages Fængsel paa Vand og Brød, men forøvrigt Politirettens Dom stadfæstet, hvorimod han ved Steensballe gaards Politirets Dom var idømt en Mulct af 5 s. Sølv og solidarisk Erstatningsansvar med de øvrige domfældte Hovbud for det Tab, Jndstævnte maatte have lidt ved det af hine forsømte Arbeide efter uvillige Mænds Skjøn. Dom: Søren Frandsen bør bøde 1 Sølv til Amtets Fattigkasse. J Henseende til Erstatning og Sagens Omkostninger for Politiretten bør Overpolitirettens Dom ved Magt at stande. Processens Omkostninger for Overretten og Høiesteret ophæves. Til Justitskassen betaler Jndstævnte 5 - Sølv. (B. Td.)– J Onsdags feirede den værdige Olding, Skolelærer, Organist og Dannebrogsmand Poul Erslev i Jægersborg, sit 50aarige Embedsjubilæum. Hans Dygtighed som Skolelærer, hans øvrige Virksomhed i Livet samt elskværdige Personlighed har i denne lange Aarrække gjort ham agtet og elsket af sine Foresatte og af alle Andre, med hvem han levede i Forbindelse. Den afdøde Konge benaadede ham ved Kronningen 1815 med Dannebrogsmændenes Hæderstegn. J Gjentofte Kirke, hvor han ved mange Leiligheder har bidraget til Gudstjenestens Høitidelighed ved at udføre Cantater og fleerstemmig Psalmesang, havde hans 7 musikalske Sønner foranstaltet en Concert. Musiken blev udført af flere af det kongl. Theaters Sangpersonale, af Flere af det kgl. Kapels Medlemmer, samt Dilettanter, der benyttede denne Leilighed til at vise den gamle Mand deres Hengivenhed og Agtelse. Ret interessant var det at see de fire Componister: Hartmann, Gade og Brødrene Helsted selv anføre deres Compositioner; Messen af Haud anførtes derimod af En af Jubeloldingens Sønner. Saavel Compositionerne som disses Udførelse ydede en sjelden musikalsk Nydelse for den talrige Forsamling, der deels bestod af Sognets Menighed, deels af Beboerne fra Omegnen. (B. Td.)
Aarhuus Stifts-Tidende, 1845-06-18
Politiadjutant Leerbeck har fra Kongen af Sverrig modtaget en Medaille i Guld, med Omskrift: För berömliga gerningar, som Beviis paa Hs. Ms. Velbehag med den Jver, han ved Paagribelsen af Falskmøntneren Nilsson i Kjøbenhavn har lagt for Dagen. (Aftenbl.) Denne Medaille bæres paa Brystet i mørkeblaat Baand med gule Kanter. (Fædrl.)
Aarhuus Stifts-Tidende, 1845-06-18
Det Priceske Kunstnerselskab, som nylig, efter sin tilendebragte jydske Reise, er ankommet hertil, agter sig ikke for Tiden til Stockholm, idet en fremmed Kabale har berøvet samme det til dets Forestillinger bestemte og indrømmede Theater. Selskabet agter nu muligen at give nogle Forestillinger paa det Pettolettiske Theater, og i Maanedens Slutning følge en Jndbydelse til Christiania, og derfra til Gothenborg. (Aalb. Av.)¬
Aarhuus Stifts-Tidende, 1845-06-18
- Confluxen af Reisende hertil Hovedstaden har i den sidste Tid været overordentlig stor og er, i Forhold til de foregaaende Aaringer, stegen betydeligt. Alle Hoteller ere overfyldte, større Privatlogier ere vanskelige at erholde, og der gives Dage, naar flere Dampskibe komme, at det næsten er umuligt for Reisende at erholde Logis. Det vilde sikkert være en god Speculation for en entreprenant, riig Mand, eller ogsaa for et Actieselskab, at opføre et Hotel i stor Stiil, da Mangelen heraf, især i Sommer, har viist sig følelig. En Byggeplads vilde nok kunne findes hertil, især naar Gammelholm blev afhændet.